MÓRÁGY KÖZSÉG ÖNKORMÁNYZAT
Képviselő-testülete

Szám: Mo/59-16/2024.

J E G Y Z Ő K Ö N Y V

Készült: Mórágy Község Önkormányzat Képviselő-testületének 2024. december 4-én 16.00 órakor a Községházán megtartott rendkívüli nyílt ülésén.

Jelen vannak: Glöckner Henrik polgármester, Berde Béla, Horváth Dániel, Illés Béla, Mezei Balázs képviselő (5fő)

Tanácskozási joggal megjelent: Tenczlingerné Füle Mária jegyzői megbízott

Jegyzőkönyvvezető: Tenczlingerné Füle Mária jegyzői megbízott


Glöckner Henrik polgármester köszöntötte a képviselő-testület tagjait, megállapította, hogy a testület határozatképes, az ülést megnyitotta. 

Ez után javaslatot tesz arra, hogy a meghívóban szereplő napirendi pont kerüljön megtárgyalásra.

Mórágy Község Önkormányzatának Képviselő-testülete a javaslat alapján 5 igen szavazattal, 0 nem szavazattal, 0 tartózkodással az alábbi napirendi pontokat fogadta el:

Napirendi pontok:

1. Döntés a Településtervvel kapcsolatban a közbenső véleményezési szakaszban érkezett vélemények elfogadásáról (szóbeli előterjesztés)
Előterjesztő: Glöckner Henrik polgármester

2. Polgármester illetményének, költségtérítésének megállapítása (71. sz. előterjesztés)
Előterjesztő: Tenczlingerné Füle Mária jegyzői megbízott

Napirendi pontok tárgyalása:
[bookmark: _Hlk177994626]
1. Döntés a Településtervvel kapcsolatban a közbenső véleményezési szakaszban érkezett vélemények elfogadásáról (szóbeli előterjesztés)
Előterjesztő: Glöckner Henrik polgármester

Glöckner Henrik polgármester elmondta, hogy befejeződött Mórágy község Településtervének közbenső véleményezési szakasza, melyre a képviselők számára is megküldött vélemények érkeztek. A vélemények a településtervezőnk Tóth Dóra Kata és a települési főépítész Béres Gábor szakmai segítségével megválaszolásra kerültek. 
A döntést azért kell minél hamarabb meghozni, mert a Településtervet pályázat keretein belül valósítjuk meg, melynek befejezési határideje 2024. december 31. Még vissza van az állami főépítész záró véleményének kikérése, amelyet csak a döntés meghozatalát követően tudunk megkérni.  Kérte a képviselőket, hogy mondják el véleményüket.
[bookmark: _GoBack]
A képviselők részéről a napirendi ponttal kapcsolatban kérdés, hozzászólás nem hangzott el, a polgármester szavazást rendelt el az alábbi határozati javaslatról.

…./2024. (XII.4.) Képviselő-testületi határozat
E-TÉR-ben lefolytatott közbenső véleményezési szakaszában érkezett vélemények elfogadásáról

Mórágy Község Önkormányzatának Képviselő-testülete úgy határozott, hogy az általános eljárásban készülő településtervének véleményezésére a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet eljárási szabályainak megfelelően lefolytatott véleményezési szakaszban érkezett véleményeket megismerte, azokat a határozat 1. melléklete szerinti tartalommal elfogadja és azokra az 1. mellékletbe foglalt válaszokat adja.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

119/2024. (XII.4.) Képviselő-testületi határozat
E-TÉR-ben lefolytatott közbenső véleményezési szakaszában érkezett vélemények elfogadásáról

Mórágy Község Önkormányzatának Képviselő-testülete úgy határozott, hogy az általános eljárásban készülő településtervének véleményezésére a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet eljárási szabályainak megfelelően lefolytatott véleményezési szakaszban érkezett véleményeket megismerte, azokat a határozat 1. melléklete szerinti tartalommal elfogadja és azokra az 1. mellékletbe foglalt válaszokat adja.

Határidő: azonnal
Végrehajtásért felelős: Tenczlingerné Füle Mária jegyzői megbízott a határozat kivonat megküldéséért.

2. Polgármester illetményének, költségtérítésének megállapítása (71. sz. előterjesztés)
Előterjesztő: Tenczlingerné Füle Mária jegyzői megbízott

Tenczlingerné Füle Mária jegyzői megbízott az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatokról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatokat hozta:
120/2024. (XII.4.) Képviselő-testületi határozat
a polgármester tiszteletdíjáról és illetményéről

Mórágy Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 71. § (4)  bekezdés b) pontjában foglaltak alapján Glöckner Henrik polgármester úr tiszteletdíját/illetményét az alábbiak szerint állapítja meg:

a) tiszteletdíja 2024. október 1. napjától 2024. november 19. napjáig havi bruttó 515 500 Ft, azaz ötszáztizenötezer-ötszáz forint,
b) illetménye 2024. november 20. napjától havi bruttó 1 031 000 Ft, azaz egymillió-harmincegyezer forint

A Képviselő-testület a 96/2024. (XI. 20.) számú önkormányzati határozatot hatályon kívül helyezi és felkéri a jegyzőt a szükséges intézkedések megtételére.

Határidő: azonnal
Felelős: Tenczlingerné Füle Mária jegyzői megbízott

121/2024. (XII.4.) Képviselő-testületi határozat
a polgármester költségtérítéséről

Mórágy Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 71. § (6) bekezdése alapján Glöckner Henrik polgármester úr költségtérítését az alábbiak szerint állapítja meg:

a) 2024. október 1. napjától 2024. november 19. napjáig a részére megállapított havi bruttó 515 500 Ft tiszteletdíj 15%-ában, havi 77 325 Ft, azaz hetvenhétezer-háromszázhuszonöt forint,
b) 2024. november 20. napjától a részére megállapított havi bruttó 1 031 000 Ft illetmény 15%-ában, havi 154 650 Ft, azaz százötvennégyezer-hatszázötven forint

A Képviselő-testület a 97/2024. (XI. 20.) számú önkormányzati határozatot hatályon kívül helyezi és felkéri a jegyzőt a szükséges intézkedések megtételére.

Határidő: azonnal
Felelős: Tenczlingerné Füle Mária jegyzői megbízott


A nyílt testületi ülésen több kérdés, hozzászólás nem volt, a polgármester megköszöni az azon való részvételt, és az ülést 16 óra 40 perckor bezárja.

Kmft.



Glöckner Henrik 					    Filczinger Ágnes
  	   polgármester						jegyző

